बहरीन में सैन्य हस्तक्षेप अस्वीकार्य : ईरान  
ईरान ने कहा है कि बहरीन में खाड़ी देशों की ओर से सैन्य हस्तक्षेप अस्वीकार्य है क्योंकि इससे वहां की संवेदनशील स्थिति और बिगड़ेगी।
ईरान ने कहा है कि बहरीन में खाड़ी देशों की ओर से सैन्य हस्तक्षेप अस्वीकार्य है क्योंकि इससे वहां की संवेदनशील स्थिति और बिगड़ेगी। विदेश मंत्रालय के प्रवक्ता रामिन मेहमानपरस्त ने कहा, विदेशी सैन्यबलों की उपस्थिति स्वीकार्य नहीं हो सकती और इससे वहां स्थिति और जटिल बनेगी। यह बयान सरकारी टेलीविजन पर प्रसारित हुआ।  बहरीन में सरकार को लोकतंत्र समर्थकों से निबटने में मदद करने के लिए सोमवार को सउदी अरब और संयुक्त अरब अमीरात के सशस्त्र बल वहां पहुंचे। प्रवक्ता ने कहा, मूलभूत रूप से हम यह नहीं समझते कि अन्य देशों खासकर फारस के खाड़ी के देशों के सैन्य बलों के लिए बहरीन में मौजूद रहना या वहां की स्थिति में हस्तक्षेप करना उचित है।  उन्होंने कहा, बहरीन की जनता की जा मांगे हैं वे वैध हैं और जनता शांतिपूर्ण तरीके से प्रदर्शन कर रही है। इन वैध मांगों पर कोई भी हिंसक कार्रवाई रोकी जानी चाहिए।